પ્રાપ્ત માહિતી અનુસાર બાપુનગર ઇન્ડિયા કોલોની પાસે આવેલ પ્રતીક ટેનામેન્ટમાં રહેતા 51 વર્ષીય હસમુખભાઇ સવજીભાઇ પટેલ બાપુનગર ડાયમંડ બજારમાં દલાલીનો વેપાર કરે છે. તારીખ 21મી જૂનના રોજ હસમુખભાઇ 3 લાખ રૂપિયા લઇને બાપુનગર અનિલ સ્ટાર્ચ મિલ રોડ પરથી પસાર થતા હતા. તે સમયે બાઇક ઉપર આવેલા બે અજાણ્યા શખ્સોએ હસમુખભાઇ પાસે ભરેલો થેલો ખેંચીને ફરાર થઇ હતા હતા. આ ઘટનામાં હસમુખભાઇ પટેલે બાપુનગર પોલીસ સ્ટેશનમાં લૂંટની ફરિયાદ દાખલ કરાવી છે. બાપુનગર પોલીસે ડાયમંડ બજારમાં આવેલા સીસીટીવી ફૂટેજ તથા ઘટના સ્થળ ઉપર આવેલા સીસીટીવી ફૂટેજ તપાસીને આરોપીઓને પકડવા માટે ચક્ર ગતિમાન કર્યાં છે .